JohanHeinsen/ENO huggingface dataset:
Viborger Samler, 1848-03-31
Wien, den 21de Marts. Den første Kantsler, Grev v. Jnzaghi, har nedlagt sin Post. - Den Hædermand, som de skjebnesvangre Eftermiddagstimer den 11te Marts forhindrede store Ulykker derved, at han to Gange vægrede sig ved at affyre de foran den indre Borgport imod Kultorvet rettede Kanoner, og dernæst selv stillede sig foranKanonmundingen, med den Erklæring, at han vilde falde som det første Offer for Skuddet, hvis Følger, dersom han var falden, vilde have været uberegnelige, – er Over fyrværker Pollet. Hans Navn vil være uopløselig forenet med de 3 Dages Historie i Wien.
Viborger Samler, 1848-03-31
Karlsruhe, den 21de Marts. Det hedder, at det 8de Forbundscorps (Würtemberg, Baden og Hessen) skal gjøres mobilt. Tillige forsikkres, at et stort Antal Underofficerer skal befordres til Officierer. Det er vist, at Markgreve Wilhelm har som en Følge af Beslutningerne i Offenburg nedlagt sin Post som Chef for det badenske Corps. - Under samme Dat. meldes fra Karlsrube, at de Efterretninger, der udbredes om alle Fabrikarbeideres Afskedigelse i Elsats, have fremkaldt en almindelig Bestyrtelse i Baden og Naboegnene. Dertil kommer det Rygte som man sætter i Forbindelse med det andet Kammers hemmelige, pludselige Møde idag – at store Hobe af Arbeidere have besluttet at udvandre fra Frankerig for, at falde ind i Baden og proclamere Republiken. Skulde denne Efterretning stadfæstes, da ville tilvisse vore tydske Brødre i Østen og Vesten ile os til Hielp og ikke taale, at Sansculotterscenerne gjentages paa tydsk Jordbund. –
Viborger Samler, 1848-03-31
Flere af det andet Kammers conservative Medlemmer have indrakt deres Demission, til Ex. Junghanns og Weizel, Trefurt er opsagt af sit Valgdistrict. - Om endog Forsamlingen i Offenburg med Bestemthed har udtalt sig imod en Republik og ydmyget dens ivrigste Forfegter Fickler, saa er Spændingen dog saa betænkelig, at man umulig kan forudsige, hvorledes vore store, nuværende Forviklinger ville kunne løses. Mange forstaae Friheden saaledes, at de vægre sig ved at erlægge Accise af Viin, Øl, Kjød m.m. Ved Siden heraf finder en fri Jagt Sted; hele Communer foranstalte Klapjagter, og Prisen paa Raa vildt skal være dalet til 5 a 6 Sk. Rbd. pr. Pd.
Viborger Samler, 1848-03-31
Om den store Forsamling i Offenburg den 19de Marts meldes, at den afholdtes i Rolighed og uden Republikens Proclamering. Hvad hele det tydske Fædreland angik, indskrænkede man sig til at forlange et tydsk Parlement, og med Hensyn til Baden toges flere Beslutninger. Af den badenske Stænderforsamling forlangtes: 1) en Sammensmeltning af Borgervæbningen og den staaende Hær, for saaledes at danne et Folkeforsvar, der omfatter alle Statens Borgere; 2) Hurtig Afskaffelse af alle Afgifter, med Undtagelse af Toldforeningsafgifterne og de directe Skatter, hvorimod Udgifterne skulle tildeels dækkes ved en progressiv Jndkomst= og Formues=Skat; 3) alle Forrettigheder afskaffes; 4) Skolen skilles fra Kirken - Præsterne have for Meget; Lærerne for Lidet.
Viborger Samler, 1848-03-31
J en Correspondentartikel fra Berlin af 26de Marts meldes, at der ikke er Tale om nogen Contrerevolution. Kongen holdt den 25de en Tale til sit Officiercorps. Han sagde: "Jeg har erfaret, at det Rygte udbreder sig iblandt Garden, at jeg ikke er fri og sikker i Berlin, og at Alt, hvad jeg i de sidste Dage har givet, er paa en Maade afpresset mig. Jeg maa sige Dem, m. H., at jeg iblandt Dom ikke har befundet mig mere vel, end nu, under Berlinerborgernes Beskyttelse. Jeg haaber, at De erkjende de nuværende Tidsforhold og den Troskab, Desom Soldater – have udviist mig, og som De ogsaa som Statsborgere ville bevise mig. Den Forfatning, jeg giver, var forberedet, og jeg ventede kun det næste Moment for at udføre min Beslutning." Noget mere beroligende kan man ei tænke sig. - At vor Garde ei kan være i nogen glad Stemning, er vel at indsee; men den vil vel forblive sin Ed mod Kongen tro; den foretager Jntet uden Kongens Befaling. Denne er kommen ind paa den rigtige Bane, og Correspondenten er forvisset om, at Kongen med oprigtigt Hjerte har stillet sig i Spidsen for Bevægelsen. J Berlin er det roligt; Dronningen er i Potsdam.
Viborger Samler, 1848-03-31
En fra Posen ankommen Deputation, i hvis Spidse Erkebiskoppen af Przyluski staaer, har indstændig anmodet Kongen om at tillade en national Reorganisation af Storhertugdommet Posen under Kongens Beskyttelse. Deputationen har foreslaaet en provisorisk Commission af Mænd, der nyde Almeentillid, og denne Commission er ogsaa bevilget af Kongen i følgende Decret: "Jeg vil gjerne bane Veien for en national Reorganisation af Storhertugdommet Posen; denne Organisation skal snarest muligt finde Sted. Jeg billiger ogsaa en Dannelse af en Commission af begge Nationaliteter, der med min Overpræsident skal raadslaae om denne Reorganisation, og derefter fremlægge for mig Resultaterne." (Berlin, den 25de Marts.)Men efter en Beretning i "Zeitungshalle er denne Afgjørelse først paafulgt efterat et Medlem af Deputationen havde meddeelt Grev Schwerin, at, saafremt Gen. Steinacker – saaledes som han havde truet – tog militaire Forholdsregler imod Staden Posen eller bombarderede Staden fra Fæstningen, da vilde Storhertugdommet reise sig og fordrive Magt med Magt. Man er bleven enig om følgende Puncter: 1) Jndsættelsen af en Regjeringscomitte; 2) en indfødt Polaks Udnævnelse af Comiteen til Overpræsident; 3) de ikke yndede Embedsmænd skulle afløses af andre populaire; 4) Militairet skal organiseres paa polsk Viis; 5) Fæstningen Posen skal foreløbig beholde preussisk Besætning, og 6) det polske og tydske Sprog ydes samme Berettigelse.
Viborger Samler, 1848-03-31
Conseilspræsident v. Arnim er af Kongen udnævnt til kgl. Commissair ved den forestaaende Forsamling af den forenede Landdag. – Fra Stettin haves directe Breve fra Warschau, der et omtale en i sidstnævnte Stad udbrudt Revolution.
Viborger Samler, 1848-03-31
Leipzig, den 26de Marts. Lps. Zeit. bekjendtgjør et under 23de dat. kongeligt Decret, der definitivt ophæver Censuren og tillader Udgivelsen af Tidsskrifter uden foregaaende Concession. Et andet Decret af samme Datum hæver de svævende Presseprocesser.
Viborger Samler, 1848-03-31
Fra Hanover skrives under 24de Marts, at den preussiske Proclamation om den preussiske (!) Landdag er eenstemmig forkastet af Ministeriet og vil sikkert heller ikke finde Anklang paa den nye hanoverske Landdag.
Viborger Samler, 1848-03-31
Fra Schwerin meldes, at Storhertugen har ved et Decret af 23de Marts lovet Mecklenborgerne en constitutionnel Forfatning.
Viborger Samler, 1848-03-31
Jtalien. Den 18de Marts begav Podestaen af Mailand sig i Spidsen for 2 a 3000 Personer til Auctoriteterne for at forlange Befrielsen af de i Løbet af de sidste Maaneder Arresterede. Dette afsloges; Podesta begav sig tilbage; Folket samledes paa Pladserne, og den trefarvede italienske Farve opplantedes. Brolægningen opreves; Tumulten tiltog.
Viborger Samler, 1848-03-31
Fra Chur i Graubundten meldes under 21de Marts, at Opstanden i Mailand udbrød den 18de om Aftener Kl. 5 og vedvarede endnu om Søndagen ved Middags tid. Vicekongen, Erkehertug Rainer, er flygtet, men tagen tilfange og ført til Mailand. Søndag Eftermiddag den 19de var Opstanden udbrudt i hele Lombardiet. – Efter hvad man erfarer, erklærer den offentlige Stemme sig med Bestemthed for Tilslutning til Sardinien. Denne vigtige Efterretning stadfæstes fra flere Sider. Den 18de ophævedes ved et keiserligt Edict Censuren i Mailland, og Rigstændernes Sammenkaldelse besluttedes. Dette Edict tilfredsstillede ikke: "Tomme Løfter, raabte Folket og tilføiede: "Det er for sildig!" Masserne raabte: Vaaben, Vaaben.
Viborger Samler, 1848-03-31
Under 19de Kl. 11 om Formiddagen melder Tessiner, Republicano: "Revolutionen i Mailand stadfæstes. Borgerne have fegtet med Tropperne. Paa begge Sider gaves der Døde og Saarede. J Como har en Bevægelse ogsaa fundet Sted. Grev Radetzky er flygtet; Tropperne nedlægge deres Vaaben; man samler Penge iblandt Borgerne for at give de tydske Soldater Reisepenge. Paa Grund af Barricader kunde Diligencerne ikke komme af Pletten. - Pariser-Efterretninger af 23de Marts, Kl. 4 1/2 om Efterm., melde: Folket i Mailland seirede den 19de Vicekongen er fangen og ført til Brescia. Kampen var morderisk paa begge Sider; om Aftenen var Mailand illumineret. Da Kongen af Sardinien erholdt Efterretning om disse Begivenheder, tilbød han Jnsurgenterne sine Tropper. - Pariser-Blade af 24de erklære Efterretningen om Opstanden i hele Lombardiet som fuldkommen stadfæstet. De østerrigske Tropper ere i fuldkommen Opløsning; de have rømmet Mailand. To Regimenter ungarske Grenaderer ere gaaede over til Folket.
Viborger Samler, 1848-03-31
Wiener-Zeit. (uden Datum) paastaaer, at den 18de efter en blodig Kamp var Roligheden gjenoprettet i Mailand og den provisoriske Regjering sprængt. Dersom de ovenfor meddeelte Efterretninger fra Mailand stadfæstes, maa Kampen atter være fornyet den 19de. Berl. Nachr. melder, at dens Wienercorrespondent vil have Efterretninger fra Mailand af 20de Marts, efter hvilke Bekjendtgjørelsen om Udstedelsen af en Constitution ganske har tilfredsstillet og beroliget Mailland.
Viborger Samler, 1848-03-31
Hamborg, den 28de Marts. Kongen af Preussen siger i et Decret af 24de Marts: "Da jeg ganske helligger mig den tydske Sag, saa bestemmer jeg, at den preussiske Hær skal ved Siden af den preussiske Kokarde ogsaa anlægge den tydske.
Viborger Samler, 1848-03-31
Et tilforladeligt Brev fra Triest af 23de Marts melder, at Republiken er proclameret i Venedig dog uden Blodudgydelse. Tropperne tilstodes 24 Timer til Afmarsch; Flaaden gik over til Republiken.
Viborger Samler, 1848-03-31
Pariserjournaler af 25de Marts melde, at alle de russiske Undersaatter, som leve i Frankerig, have erholdt Befaling om at vende tilbage til Rusland. Officiererne ved den keiserlige russiske Hær skulle snarest muligt indfinde sig ved deres Regimenter og Divisioner.
Viborger Samler, 1848-03-31
De nyeste Postefterretninger melde, at flere Medlemmer af Repealforeningen ere arresterede. Repealassociationen i Dublin agter at oprette en Nationalgarde i Dublin, hvor Gjæringen er frygtelig.
Viborger Samler, 1848-03-31
Jndenlandske Efterretninger. Kongen til Slesvigerne.
Viborger Samler, 1848-03-31
J et alvorsfuldt Øieblik henvender Eders Konge sig til Eder. For faa Maaneder siden besteg jeg mine Fædres Throne, stolt ved den Tanke, af fri Villie i Orden og Fred at skjænke mit hele Folk en fri Forfatning. Uhørte Begivenheder rystede Europaa; Holsteen som tydsk Forbundsland maatte erholde sin egen Forfatning. Om en saadan har jeg givet mit Kongelige Løfte. Den forfatningsmæssige Eenhed, jeg havde haabet at tilveiebringe, maatte saaledes opgives. Eder, Slesvigere, har jeg tilsagt og tilsiger herved, at J nu i Forening med Danmark og ved Eders egen Medvirkning skulle faae en fri, folkelig Forfatning. Eders Selvstændighed som Slesvigere skal, ved Siden af den fælleds Forfatning, sikkres ved en egen Landdag, egen Administration, egne Domstole, ligelig Andeel i Stats afgifter efter Forhold af Folkemængden, retfærdig Anvendelse af Statsindtægternes Overskud, ingen Consumtion, lige Berettigelse af det tydske og danske Sprog baade paa Rigsforsamlingen og Landdagen. Slesvigere. J ville ikke bortkaste Lovlighedens og Frihedens Velsignelse for at tjene Ærgjerrighedens troløse Planer. J ville ikke fornægte Eders nedarvede Troskab mod Eders Konge, ikke forspilde Eders Selvstændighed, og Velfærd. Eders Konge kalder Eder, for af Lovlig hedens og Ærens Vei at føre Eder til Fred og Frihed. J ville følge Pligtens og Frihedens Røst. Med hele Danmarks Kraft vil jeg snart staae Eder bi og see Eder Aasyn til Aasyn.
Viborger Samler, 1848-03-31
Christiansborg Slot, den 27de Marts 1848. Frederik R. A. W. Moltke
Viborger Samler, 1848-03-31
Det er ved Skrivelse af 26de De, fra Krigsministeren til Generalcommandoerne tilladt samtlige Jnfanteri= og Jæger-Batailloner at antage pr. Compagni 4 unge Mennesker med den for at kunne avancere til Officierer fornødne Dannelse, der blive ansatte i Menigs Numer og Tractement, indtil de – efter 34 Ugers Uddannelse maatte erhverve deres Chefers Anbefaling til at ansættes som Underofficierer, hvorefter de efter 3 a 4 Maaneders Tjeneste som Saadanne, saafremt de maatte befindes dertil at qvalificere sig, kunne forfremmes til Officierer. Medens de gjøre Tjeneste som Menige, kunne de bære korte Frakker og Huer, forsaavidt de ikke maatte foretrække at beklædes ved Compagnierne i Liighed med Menige. - Dhrr. Læger og ældre Studerende, som under nærværende Forhold kunne ønske midlertidig Ansættelse i Armeen som Over= og Underlæger, anmodes om, snarest muligt at melde sig hos Armeens Stabslæge, Dr. Müller i Kjøbenhavn.
Viborger Samler, 1848-03-31
J Onsdags Nat ankom til Kjøbenhavn Regjerings præsident v. Scheel, som Flygtning fra Slesvig. Han havde, hjemme i sit Huus, pludseligt hørt Stormklokken, og Allarmtrommen; som han nu aabner Vinduet, seer han en hujende Menneskemasse storme løs mod hans Bopæl. Næppe gav han sig Tid til at tage Afsked fra sin Familie, gjennem Haven flygtede han, for at unddrage sig den Skjæbne, der vistnok var ham tiltænkt. Den fra Kjøbenhavn til Kiel hjemvendte Commission skal ved sin Tilbagekomst paa Torvet i Kiel have gjort Rede for sin Sendelse, oplæst det kongelige Svar og paa det Jndstændigste opfordret til at vise alle Danske i Hertugdømmerne samme Agtelse, som i Kjøbenhavn er viist Deputationen, samt erklæret vore Landsmænd der stillede under den tydske Nationalæres Beskyttelse. (Fædrl.) Kort før "Heklas" Ankomst til Kiel, der overførte den holsteenske Deputation fra Kjøbenhavn, skal Skibets Commandeur, Kherre Steen=Bille i Deputationens Aasyn have ladet Kanonerne skarpt, og han lod nu Skibet lægge ligeind til Bolværket. Efterat Deputationen var afgaaet fra Borde, gik Bille ogsaa iland, kun fulgt af en Matros med Dannebrogsfanen, og begav sig til Raadhuuset, hvor han lydeligt oplæste Kongens til Deputationen givne Svar, hvorefter han strax vendte tilbage til Skibet og gik ombord, efterfulgt til Havnen af en stor Skare, der ved Murren gav sin Uvillie tilkiende.
Viborger Samler, 1848-03-31
Soldater fra Fyen, der i Mandags Morges indtraf til Hovedstaden, have berettet, at 20 tydske Artillerister, der som fast Mandskab ligge inde ved Tøihuset i Nyborg, havde i Løverdags Aftes Kl. 11 rottet sig sammen og med Raab og Trusler, endog om at sætte Jld paa Tøihuset, begaaet Ercesser og ituslaaet Commandantens Vinduer, indtil de omsider bleve arresterede; men selv i Arresten vedbleve de at skraale og synge. (Aftenbl.)J Spidsen for de slesvig-holsteenske Usandheder staae følgende. - Rendsborg, den 26de Marts, om Formiddagen Kl. 10 1/2. "Man erfarer, som det forsikkres af en sikker Kilde, at der i Fredericia er udbrudt en heftig Kamp imellem de Tydske og Danske. Staden brænder. Vi vide naturligviis ikke, hvorvidt disse Efterretninger ere overeensstemmende med streng Sandhed, men det almindelige Ønske er kommen den iforveien ogsaa at have Blikket henvendt paa Nordslesvig, naar en Bevægelse skulde vælte sig derhen." – Fra Hamborg skrives under 27de: "Jngen Stadfæstelse om Kamp eller Brand i Fredericia." (Som bekjendt meddele her til Viborg indløbne Efterretninger fra Fredericia af 28de Marts de meest beroligende Beretninger fra denne Stad.
Viborger Samler, 1848-03-31
Den provisoriske Regjering i Slesvig=Holsteen har udstedet til Senatet i Hamborg en Requisition om Overladelsen af Artilleri og Cavallerie, og som Følge deraf ere to Raadsmedlemmer afsendte til Oldenburg og Hanover.
Viborger Samler, 1848-03-31
Allg. Pr. Zeit. meddeler, at ved Efterretningen omen provisorisk Regjerings Organisation i Kiel for at træffe Forholdsregler imod et Angreb paa Hertugdømmerne fra tansk Side, har den kgl. Regjering i Berlin fundet sig foranlediget til at meddele flere Troppedele hurtig Marsch ordre til at rykke frem paa den preussiske Grændse for at være beredte til at tilbagevise en eventuel voldsom Krænkelse af den tydske Nations Gebeet. (Altsaa ikke for at komme Slesvig=Holstenerne til Hjælp.) Tillige ere Regjeringerne i Hanover, Mecklenborg og Brunsvig opfordrede fra Berlin ogsaa at ruste deres Tropper til Beskyttelse af den fælleds tydske Jordbund og at lade dem rykke – til Grændserne. Det er at haabe, siger fornævnte Tidende, at ved denne, Agtelse indgydende, Stilling af tydske Forbundsfyrster ligeoverfor Udlandet, vil man forekomme paa den ene Side Krænkelsen af det tydske Gebeet, paa den anden Side den mindre regulaire Bistand, som Efterretningen om hiin truende Krænkelse kunde fremkalde i Tydskland.
Viborger Samler, 1848-03-31
Kieleraftentog af 27de melder, at Etatsraad Francke er i Scheels Sted traadt i Spidsen for den slesvig-holsteenske Regjering.
Viborger Samler, 1848-03-31
Hamborg. J denne Stad synes en Fabrik at være indrettet for at udbrede slesvig-holsteenske Logne. den 28de Marts. Svaret paa Militairrequisitionen for Holsteen er allerede indtruffen fra Berlin og Hanover. Tropperne skulle kun marschere til Grændsen, men først stilles til Disposition, efterat Svaret er indløbet fra Forbundsdagen i Frankfurt. (De preussiske Tropper skulle samles ved Havelberg.) Jøvrigt haves med denne Formiddags Jernbanetog kun den Efterretning, at Stænderne ere indkaldte. Et Rygte om Th. Olshausens Jndtrædelse i den provisoriske Regjering er i ethvert Tilfælde forhastet (verfruet). - Som løst Rygte kun dette: at alle adelige Titler skulle være afskaffede af den provisoriske Regjering. Rendsb. Dagsblad, af 28de Marts meddeler Patentet angaaende Sammenkaldelsen af den forenede Stænderforsamling for Hertugdommerne Slesvig og Holsteen til den 3die April. Det provisoriske Regjeringsmedlem Bremer er af den prov. Regjering udnævnt som Commissair ved den forestaaende Stænderforsamling.
Viborger Samler, 1848-03-31
Under 26de Marts er Kopskatten ophævet af den provisoriske Regjering. J sit Opraab til Tropperne, der rykkede ud fra Rendsborg den 27de Marts siger Jnsurgenternes Chef - Prinds Frederik af Slesvig=Holsten. Hertugdømmernes Tillid kalder mig i Spidsen for Eder, Soldater, Jeg agter mig lykkelig ved i denne hellige Kamp at være Eders Fører. Kampen er begyndt; Dansken rykker til Fædrelandets Grændse. Slesvig=Holstenernes Mod vil med Guds Hjælp vise ham Veien til hiin Side af Belterne. Samler Eder med Tillid om Eders nye Førere, der, begeistrede saaledes som J af Fædrelandskjærlighed, ville føre Eder til Seieren. De ædleste Mænd og Ynglinge i Fædrelandet ile til Eders Faner - hele Tydskland sender Eder sine bedste Mænd, Op da med Gud, lader os slaae Dansken, hvor vi finde ham - forinden fremmede Tropper frarive os vore Laurbær. Drager med Gud, mine Vaabenbrødre, J som danne Avantgarden; paa Ærens Dag er jeg hos Eder!"
Viborger Samler, 1848-03-31
Capt. v. Abercron er udnævnt til Commandant forIngenieurcorpset. Armeen deeles i 2 Brigader, anførte af Generalmajor v. Krohn og Hertugen af Glücksborg. Brigaderne føre Navnene Nr. 1 og 2.
Viborger Samler, 1848-03-31
Det i Altona stationerede Vagtskib skal være belagt med Beslag af den provisoriske Regjering. Man siger, at Capitainen har villet sænke det. Af det 4de Jægercorps have kun tvende Officerer, Lange og Bassewitz erklæret sig for den provisoriske Regjering; ogsaa de to høistcommanderende Officerer i Rendsborg have taget deres Afskeed.
Viborger Samler, 1848-03-31
Flensborg, den 28de Marts. (Af et Brev.) Heri Byen hersker den største Bevægelse, og siden jeg sidste tilsendte Dig nogle Linier, har det hele Tiden seet og seer endnu meget krigerisk ud. Gaarsdagen hengik i stærk Spænding, da man vidste at slesvig-holsteenske Tropper og Fricorpser vilde indrykke om Aftenen. Deres Jndtog begyndte ogsaa mellem Kl. 6 a 7 i smaa Afdelinger og vedvarede til Kl. 11. Først kom Studenter= og Fricorpserne under Anførsel af General v. Krohn, derefter circa 600 Md. Jægere. Antallet af de Frivillige anslaaes til circa 200 Mk.; men af disse ere atter nogle deserterede, og man frygter ogsaa for at man ikke kan stole paa Jægernes Troskab, idet der, især blandt Underofficiererne, skal være temmelig mange dansksindede. Det hele Militair skulde imorges forlade Byen og drage nordefter; men Kl. 8 fik man et Dampskib (Geiser") med heiset Dannebrogs Splitslag i Sigte, og strax blæstes Allarm, hvorpaa Militairet begav sig ned til Skibsbroen. Her forskandsede Nogle sig bag Tømmeret paa Tømmerværfterne, Andre gjorde sig skydefærdige i de nærliggende Huses Vinduer, men Størstedelen stillede sig frit paa Skibsbroen, Skibet løb nu ind i Havnen og kastede Anker paa Skudvidde, seilede imidlertid efter 1/2 Times Forløb igjen saalangt at det kom ud heraf, hvorefter det atter kastede Anker, uden at have sat sig i Communication med Landet. Her laae det nu til Kl. 9 1/2, hvorpaa det tog sin Cours tilsøes. Dampskibets Formaal har rimeligviis været at peile Vandets Dybde. – Da Skibet var borte, bleve skarpe Patroner, hvoraf Mandskabet indtil den Tid ikke havde været i Besiddelse, uddeelte, og i dette Øieblik holder Militairet Vagt langs Havnen. J Middagsstunden, rykkede atter nogle Afdelinger af det Glückstadtske Jnfanter (c. 600 Mk.) og de slesvigske Dragoner (c. 120 Mr.) med 2 Kanoner ind i Byen; de havde i Jilmarsch tilbagelagt de to sidste Miil hertil ved Rygtet om de Danskes Ankomst, hvoraf man imidlertid intet Spor seerJaften ventes det øvrige Artilleri, og Byen er overfyldt med Soldater, hvilke sandsynlig imorgen trække nord paa. Stadens indre Rolighed er fortiden uden Fare. (*)¬
Viborger Samler, 1848-03-31
J Mandags er i Tranderup paa Ærøe afholdt en almindelig Forsamling af Øens Beboere, for at udtale sig om de seneste Begivenheder i Hertugdømmerne. Med almindelig Acclamation vedtoges at blive Kongen og den danske Sag troe. - Leve Ærøeboerne, (S. A.)
Viborger Samler, 1848-03-31
Dagsposten medbringer atter Bladet "Dannevirke", den selvgjorte Magistrat, der i Løverdags havde etableret sig i Haderslev og som gav Ordre til at forsegle Hr. Kochs Presser, joges næste Dag paa Flugt og den ældre Magistrat indsattes paany af det ældre Borgercorps samt et frivilligt Corps. Fra Borgerne lød det almindelige Raab: "Bort, bort med det Provisoriske, bort med Forræderne! bort med Sk..... leve Kong Frederik den Syvende, leve vor Magistrat!" og da den provisoriske Bestyrelse i sin Bestyrtelse endnu syntes at nøle, raabtes: "Skal vi fælde Bayonnetterne?" Dette virkede; den ene efter den anden af den selvgjorte Bestyrelse listede sig skyndsomst bort, og Flere af dem ere siden flygtede fra Byen.
Viborger Samler, 1848-03-31
Til Kolding vare allerede flere Flygtninge ankomne, bl. A. Redacteur Fischer fra Aabenraa, der havde seet sig nødsaget til at drage bort, da Politimesteren i Aabenraa havde erklæret, ikke at kunne indestaae for hans Liv. Til Skodborg ankom i Mandags Nat nogle og tyve tydsktalende slesvigske Jægere, et Par Officierer, 15 Underofficierer, 4 Hoboister og 1 Menig, som, deres Eed og Konge troe, ikke vilde gaae over til den provisoriske Regjering dengang da deres Kammerater i Flensborg havde traadt den danske Cocarde under Fødder og taget Veien til Rendsborg. De havde udstaaet allehaande Forhaanelser paa deres Vandring igjennem Slesvig, men da de kom til Skodborg, og ikke kunde udtrykke sig forstaaeligt paa Dansk, havde Bønderne, som antog dem for tydske Speidere, nær taget dem til Fange. Men endelig blev man overbeviist om, at de vare brave, fædrelandskjærlige Mænd, hvorpaa de bleve befordrede videre nordpaa, hvor de nok agtede at støde til de derværende Jægere. (Hp. A.)
Viborger Samler, 1848-03-31
Adskillige Tydske i Kolding og Omegn ere flygtede til Hertugdømmerne, for at hjælpe deres Landsmænd. En tydsk Garver i Kolding, som var i Besiddelse af faste Eiendomme og drev en anseelig Næring, havde til Borgernes høieste Forbittrelse hemmelig forladt sin Kone og sine Børn, for at kæmpe mod de Danske. Men hans Medborgere have dog viist det roesværdige Maadehold ikke i nogen Henseende at forgribe sig paa hans efterladte Familie eller Gods. (S. Bl.) Hestendførselen er for Øieblikket standset og flere Snorer, Heste ere komne tilbage fra Nordslesvig. Rygtet siger, at man fra Rendsborg af uden Godtgjørelse bemægtiger sig Kreaturer til Besætningens Underhold. (S. Bl.)¬